CELEX: 32015L1955
Language: et
Date: 2015-10-29 00:00:00
Title: Komisjoni rakendusdirektiiv (EL) 2015/1955, 29. oktoober 2015, millega muudetakse nõukogu direktiivi 66/402 EMÜ (teraviljaseemne turustamise kohta) I ja II lisa (EMPs kohaldatav tekst)

30.10.2015   
            
            
               ET
            
            
               Euroopa Liidu Teataja
            
            
               L 284/142
            
         KOMISJONI RAKENDUSDIREKTIIV (EL) 2015/1955,
   29. oktoober 2015,
   millega muudetakse nõukogu direktiivi 66/402 EMÜ (teraviljaseemne turustamise kohta) I ja II lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, (1) eriti selle artiklit 21b,
   ning arvestades järgmist:
   
               (1)
            
            
               Kooskõlas nõukogu direktiivi 2002/53/EÜ (2) artikliga 17 on viimastel aastatel ühtses põllukultuuride sordilehes järjest enam loetletud odra hübriidsorte, mille tootmisel on kasutatud tsütoplasmaatilise isassteriilsuse meetodit.
            
         
               (2)
            
            
               Tsütoplasmaatilise isassteriilsuse meetod on kogu maailmas heaks kiidetud aretustehnika odra hübriidsortide tootmiseks. See meetod tugineb taimede tsütoplasmas toimivale looduslikule geneetilisele mehhanismile. Selle geneetilise mehhanismi saab taimedesse sisse viia ristamise teel. Kõnealuse meetodi abil saab kombineerida kahe või enama vanemliini geneetilise mitmekesisuse. Seega on võimalik parandada selliste sortide vastupanuvõimet haigustele ja sortide saagikust. Võttes arvesse osutatud meetodi arengut on asjakohane kehtestada odra hübriidsortide suhtes eritingimused.
            
         
               (3)
            
            
               Võttes arvesse tehnilisi sarnasusi rukkihübriidide seemnete tootmisega ja odrahübriidide seemnete kasutajate vajadusi, on asjakohane sätestada odraseemne suhtes rukkihübriidide seemnetega sarnased tingimused.
            
         
               (4)
            
            
               Kogemused on näidanud, et võttes arvesse kõnealuse aretustehnika kasutamist kultuuride viljelemisel ning ilmastikust tingitud riske taimede õitsemise ajal, tuleks tsütoplasmaatilise isassteriilsuse meetodi kasutamisel vähendada sordipuhtuse standardit 85 %-ni, mis tagab stabiilse seemnetootmise ka ebasoodsamates ilmastikutingimustes. Seetõttu on asjakohane lubada madalamat sordipuhtuse taset kui muude hübriidsortide puhul.
            
         
               (5)
            
            
               Direktiivi 66/402/EMÜ I ja II lisa tuleks seetõttu vastavalt muuta.
            
         
               (6)
            
            
               Käesoleva direktiiviga ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 66/402/EMÜ muudatused
   Direktiivi 66/402/EMÜ I ja II lisa muudetakse vastavalt käesoleva direktiivi lisale.
   Artikkel 2
   Ülevõtmine
   1.   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. juuniks 2016. Liikmesriigid edastavad kõnealuste normide teksti komisjonile.
   Liikmesriigid kohaldavad neid norme alates 1. juulist 2016.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Adressaadid
   Käesolev direktiiv on adresseeritud liikmesriikidele.
   
      Brüssel, 29. oktoober 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT 125, 11.7.1966, lk 2309/66.
   
      (2)  Nõukogu direktiiv 2002/53/EÜ, 13. juuni 2002, ühise põllumajandustaimesortide kataloogi kohta (EÜT L 193, 20.7.2002, lk 1) [Termin on muutunud. Uus termin on „ühtne põllukultuuride sordileht”].
   
      LISA
      Direktiivi 66/402/EMÜ I ja II lisa muudetakse järgmiselt.
      
                  1)
               
               
                  I lisa muudetakse järgmiselt.
                  
                              a)
                           
                           
                              Punkti 5 esimene lause asendatakse järgmisega: „Põllukultuurid Avena nuda, Avena sativa, Avena strigosa, Hordeum vulgare, Oryza sativa, Triticum aestivum'i, Triticum durum'i, Triticum spelta ja isetolmleva xTriticosecale hübriidide sertifitseeritud seemne tootmiseks ning põllukultuurid Hordeum vulgare hübriidide sertifitseeritud seemne tootmiseks muul kui tsütoplasmaatilise isassteriilsuse meetodil.”
                           
                        
                              b)
                           
                           
                              Punkti 5 järele lisatakse järgmine punkt:
                              
                                          „5a)
                                       
                                       
                                          Põllukultuurid Hordeum vulgare hübriidide eliitseemne ja sertifitseeritud seemne tootmiseks tsütoplasmaatilise isassteriilsuse meetodil.
                                          
                                                      a)
                                                   
                                                   
                                                      Põllukultuur peab vastama järgmistele standarditele seoses kaugusega naabruses asuvatest õietolmuallikatest, mis võivad põhjustada soovimatut võõrtolmlemist:
                                                      
                                                                  Põllukultuur
                                                               
                                                               
                                                                  Minimaalne kaugus
                                                               
                                                            
                                                                  Eliitseemne tootmise puhul
                                                               
                                                               
                                                                  100 m
                                                               
                                                            
                                                                  Sertifitseeritud seemne tootmise puhul
                                                               
                                                               
                                                                  50 m
                                                               
                                                            
                                                
                                                      b)
                                                   
                                                   
                                                      Põllukultuur peab olema ristamisel kasutatavate sortide omaduste osas piisavalt ehtne ja puhas.
                                                      Eelkõige peab põllukultuur vastama järgmistele standarditele:
                                                      
                                                                  i)
                                                               
                                                               
                                                                  nende taimede protsent, mis ilmselgelt ei ole sordiehtsad, ei tohi ületada:
                                                                  
                                                                              —
                                                                           
                                                                           
                                                                              eliitseemne tootmiseks kasutatavad kultuurid: 0,1 % isassteriilsuseta liini ja fertiilsust taastava liini taimede puhul ning 0,2 % tsütoplasmaatilise isassteriilsuse meetodil saadud emataimede puhul;
                                                                           
                                                                        
                                                                              —
                                                                           
                                                                           
                                                                              sertifitseeritud seemne tootmiseks kasutatavad kultuurid: 0,3 % fertiilsust taastava liini taimede ja tsütoplasmaatilise isassteriilsuse meetodil saadud emataimede puhul ning 0,5 %, tsütoplasmaatilise isassteriilsuse meetodil saadud emataimede puhul, kui tegemist on ühekordsete hübriididega.
                                                                           
                                                                        
                                                            
                                                                  ii)
                                                               
                                                               
                                                                  Emataime isassteriilsuse tase peab olema vähemalt:
                                                                  
                                                                              —
                                                                           
                                                                           
                                                                              99,7 % eliitseemne tootmiseks kasutatavate kultuuride puhul;
                                                                           
                                                                        
                                                                              —
                                                                           
                                                                           
                                                                              99,5 % sertifitseeritud seemne tootmiseks kasutatavate kultuuride puhul.
                                                                           
                                                                        
                                                            
                                                                  iii)
                                                               
                                                               
                                                                  Vastavust punktides i ja ii sätestatud nõuetele kontrollitakse ametlike järelkontrollikatsete abil.
                                                               
                                                            
                                                
                                                      c)
                                                   
                                                   
                                                      Sertifitseeritud seemne tootmisel võib viljeleda koos isassteriilset emataime ja fertiilsust taastavat isataime.”
                                                   
                                                
                                    
                        
            
                  2)
               
               
                  II lisa muudetakse järgmiselt.
                  
                              a)
                           
                           
                              Punkti 1 alapunkt C asendatakse järgmisega:
                              „C.   
                                    Avena nuda, Avena sativa, Avena strigosa, Hordeum vulgare, Oryza sativa, Triticum aestivum'i, Triticum durum'i, Triticum spelta ja isetolmleva xTriticosecale hübriidid
                              
                              Sertifitseeritud seemne kategooriasse kuuluva seemne minimaalne sordipuhtus peab olema 90 %.
                              Tsütoplasmaatilise isassteriilsuse meetodil toodetud Hordeum vulgare puhul peab sordipuhtus olema 85 %. Muid lisandeid (v.a fertiilsust taastava liini taimed) ei tohi olla rohkem kui 2 %.
                              Minimaalset sordipuhtust kontrollitakse ametlike järelkontrollikatsete abil sobiliku osaga proovidest.”
                           
                        
                              b)
                           
                           
                              II lisa punkti 1 alapunkti E pealkiri asendatakse järgmisega:
                              „E.   
                                    Secale cereale hübriidid ja tsütoplasmaatilise isassteriilsuse meetodil toodetud Hordeum vulgare hübriidid”